stanford-oval/wikipedia huggingface dataset:
נתן אלנתן
ביוגרפיה > קריירה פוליטית

אלנתן החל את דרכו בתחום הפוליטיקה בשנת 1996 כעוזרו הפרלמנטרי של חבר הכנסת רפאל פנחסי ממפלגת ש"ס.
בבחירות לרשויות מקומיות בשנת 1998, הוצב במקום השני של רשימת ש"ס למועצת העיר תל אביב יפו. הרשימה זכתה בשלושה מנדטים ואלנתן נכנס לכהן כחבר מועצת העיר. לאחר מספר חודשים, עם החתימה על הסכם קואליציוני בין ש"ס לראש העיר, מונה אלנתן לסגן ראש העיר והיה הסגן הצעיר ביותר בתולדות העיר תל אביב-יפו. בין שאר תפקידיו שימש כחבר הנהלת העיר, ראש חטיבת התכנון, חבר הוועדה המקומית לתכנון ובניה ומשנת 2002 כחבר המועצה הארצית לתכנון ולבנייה (נציג תל אביב).
בבחירות למועצת העיר בשנת 2003, הוצב שוב אלנתן כמספר 2 ברשימת ש"ס והרשימה זכתה שוב בשלושה מנדטים. אלנתן המשיך לשמש כחבר מועצה מטעמה. בין שאר תפקידיו שימש כחבר הנהלת העיר, יו"ר הוועדה לתכנון עירוני, יו"ר הוועדה להקצאת אולמות עירוניים, מ"מ יו"ר הוועדה המקומית לתכנון ובניה וחבר המועצה הארצית לתכנון ובניה.
בשנת 2006, עקב חילוקי דעות בתוך המפלגה בעיר ואי קבלת גיבוי של יו"ר התנועה אלי ישי, התפטר ממועצת העיר ופרש מהעשייה הציבורית. בתקופה זו, הקים חברה שעסקה בייעוץ תכנוני וניהול פרויקטים בעיר תל אביב ובעיקר בנושא ניוד הזכויות שבו התמחה.
לקראת הבחירות לעירייה בשנת 2013 נענה אלנתן לפנייתו של יו"ר ש"ס השר אריה דרעי לחזור לפוליטיקה המקומית ומונה ליו"ר ש"ס בעיר. בבחירות אלו התמודדה רשימה משותפת של ש"ס, הבית היהודי ויהדות התורה - שג"ב. הרשימה זכתה בשלושה מנדטים (מנדט לכל מפלגה) ואלנתן שהוצב בראש הרשימה מונה לסגן ראש העיר, מחזיק תיק הנכסים, יו"ר ועדת הנחות בארנונה, מ"מ יו"ר הוועדה המקומית לתכנון ובניה, חבר המועצה הארצית לתכנון ובניה, מ"מ יו"ר ועדת מכרזים, סגן יו"ר ועדת השימור ועוד.
בשנת 2016 התפטר מתפקידו כסגן ראש העיר במסגרת הסכם רוטציה עם נציג יהדות התורה והמשיך לשמש כחבר מועצה, בשנת 2017 פרש אלנתן מהקואליציה העירונית בעקבות אשרור חוק העזר המתיר פתיחת מרכולים בשבת שאישרה מועצת העיר תל אביב-יפו.
לקראת הבחירות המקומיות בשנת 2018 הכריז נתן אלנתן כי בכוונתו להתמודד על ראשות העיר תל אביב-יפו. אלנתן עמד בראשות סיעת ש"ס בעיר וקיבל את תמיכתם של יו"ר ש"ס השר אריה דרעי ושל נשיא מועצת חכמי התורה רבי שלום כהן. הוא הגיע למקום האחרון במרוץ על ראשות העיר עם כשלושה עשר אלף קולות (6.87% מהקולות) וסיעת ש"ס שעמד בראשה הכפילה את כוחה ל-2 מנדטים. באותה שנה ניהל אלנתן מאבק בעירייה שביקשה למנוע את פעילותם של צופרי שבת בעיר.
באפריל 2019 התפטר מחברותו במועצת העיר, במקומו נכנס למועצה מספר 3 ברשימת ש"ס משה חיים. על אף התפטרותו מהמועצה המשיך אלנתן לשמש כיו"ר ש"ס בתל אביב יפו.
ביוגרפיה > תפקידו כיו"ר מטה התכנון הלאומי

בפברואר 2023, מונה אלנתן על ידי הממשלה בהמלצת שר הפנים ליו"ר מטה התכנון הלאומי, במסגרת תפקיד זה עומד אלנתן בראש שלושת ועדות התכנון הארציות - המועצה הארצית לתכנון ולבנייה, הוועדה למתחמי דיור מועדפים (הותמ"ל) והוועדה לתשתיות לאומיות (הות"ל).
במסגרת תפקידו, קידם אלנתן מהלכים לצמצום משך הזמן בהוצאת היתר בנייה ובהם ביטול החישוב בין שטח עיקרי לשירות בתוכניות, ביטול ההקלות, הסדרת השלב בין התב"ע להיתר (תוכניות עיצוב), מורשה להיתר (רישוי עצמי) ועוד. בתחום האנרגיה קידם אלנתן תוכניות להקמת מתקני אגירה קטנים בהליך פטור מהיתר וחובת התקנת פאנלים סולאריים על גגות מבנים חדשים שאינם למגורים.
ביוגרפיה > פועלו במהלך מלחמת חרבות ברזל

במהלך תקופת כהונתו של אלנתן כראש המועצה הארצית לתכנון ולבנייה, אושרו עשרות צווים לטובת הקמת מבנים זמניים ומוסדות חינוך, בהליך של פטור מהיתר לטובת התושבים שפונו מבתיהם בצפון ובדרום. כמו כן, אושרה בזמן שיא של חודש וחצי תוכנית מתאר ארצית למיגון (תמ"א 40/ א/1/1) שאפשרה הקמת ממ"דים בהליך מהיר ובהליך פטור מהיתר.
פרסומיו

בשנת 2018 הוציא לאור את ספרו "נתינת הדורות" על סדר הדורות מבריאת העולם ועד ימינו, ובשנת 2021 הוציא את הספר במהדורה שנייה מורחבת.
בשנת 2023 הוציא לאור את ספרו "חיי אברהם ושרה" על תולדות חייהם של אברהם אבינו ושרה אמנו, על פי התלמודים, מדרשי חז"ל, התרגומים, הזוהר הקדוש, הראשונים והאחרונים.
חיים אישיים

נתן אלנתן נשוי לנלה ולזוג שמונה ילדים.
הערות שוליים

↑  הכירו את הנציג שלכם: נתן אלנתן, חבר מועצת העיר תל אביב, באתר כל הזמן
↑  תקנות התכנון והבנייה (חישוב שטחים ואחוזי בנייה בתוכניות ובהיתרים)(תיקון), התשפ"ד-2023
↑  מפשטים הליכים: שר הפנים חתם על התקנות לביטול ההפרדה בין שטח עיקרי לשטח שירות, באתר Nadlancenter, ‏2023-11-29
↑  Alexkatz1977, ביטול מנגנון הקלות הבנייה עשוי להידחות בשנה – אבל יש כוכבית אחת גדולה, באתר מרכז הבנייה הישראלי nadlanews, ‏2024-11-21
↑  מדריך להכנת תכנית בינוי ופיתוח, באתר מנהל התכנון
↑  יובל ניסני, ‏מינהל התכנון: לא ניתן לדרוש תוכנית עיצוב אדריכלי בתהליך הרישוי | בלעדי, באתר גלובס, 11 בנובמבר 2024
↑  תזכיר חוק התכנון והבנייה (תיקון מס' __ והוראת שעה), התשפ"ג-2023, באתר משרד המשפטים
↑  יובל ניסני, ‏ההפרטה יוצאת לדרך: משבוע הבא תוכלו לקבל היתר בנייה מאדריכל, באתר גלובס, 22 באוקטובר 2024
↑  [https://mavat.iplan.gov.il/SV4/1/99005353286/310 תוכנית תמא/ 1/ 19/ 1
תוספת לפרקי האנרגיה, שינוי לפרק מתקני אגירת אנרגיה], באתר מינהל התכנון
↑  עדיאל איתן מוסטקי, מטה התכנון מקדם: הרחבת הפטור מהיתר למתקני אגירה קטנים, באתר כלכליסט, 14 בדצמבר 2023
↑  טיוטת תקנות התכנון והבנייה (תכן הבנייה) (בנייה בת-קיימה)(תיקון מס'.....), תשפ"ה-2024, באתר משרד המשפטים
↑  טליה לוי רוזנבוים, שנה לטבח 7 באוקטובר: אתגרי שיקום, בנייה ותקומה בעוטף עזה, באתר ynet, 8 באוקטובר 2024
↑  הילה ציאון, תוכנית שיקום בארי יוצאת לדרך: תוקם שכונה חדשה וישוקמו 12 מבנים בלב הקיבוץ, באתר ynet, 6 באוגוסט 2024
↑  הילה ציאון, מעל 500 בקשות לפטור מהיתר לבניית ממ"ד הוגשו לפיקוד העורף, באתר ynet, 29 בנובמבר 2023
↑  הפטור מהיתר להקמת ממ"ד: "כמעט 4,500 בקשות הוגשו מאז אושרו התקנות", באתר Nadlancenter, ‏2024-08-06
↑  פטור מהיתר בנייה לבניית ממ"ד, באתר מינהל התכנון
| --- | --- |
בקרת זהויות :  NLI: 987007394767005171  VIAF: 28154921343363592138   WorldCat (עם VIAF): 28154921343363592138
סדרת המוסד

| --- | --- |

דמותו ההולוגרפית של הארי סלדון על כריכת הספר "המוסד" בגרסה האנגלית
 המוסד השמיימי  המוסד והארץ  בטרם המוסד  פאתי המוסד  מוסד וקיסרות  המוסד האחר  לקראת המוסד 
 מידע כללי
 מאת:  אייזק אסימוב 
 סוגה:  מדע בדיוני 
 נושא:  פסיכוהיסטוריה 
 הוצאה
 הוצאה:  Gnome Press, בנטם ספקטרה, דאבלדיי 
 סדרה
 ספר קודם:  האימפריה הגלקטית 
 
עטיפת הספר מוסד וקיסרות מאת אייזק אסימוב
סדרת המוסד (באנגלית: Foundation series) היא סדרת ספרי מדע בדיוני מאת אייזק אסימוב ובה שבעה ספרים. הסדרה המקורית נכתבה כשמונה סיפורים קצרים נפרדים בהמשכים שפורסמו בשנים 1942–1950, ולבסוף אוגדו לשלושה ספרים, שפורסמו לראשונה בשנים 1950–1953; טרילוגיה זו היא זוכת פרס הוגו בקטגוריה החד-פעמית "הסדרה הטובה בתולדות המדע הבדיוני" (1966). לאחר שלושה עשורים חיבר אסימוב ספרים נוספים בסדרה, חלקם קודמים כרונולוגית לטרילוגיה המקורית.
סדרת ועלילות הספרים

התיארוך הכרונולוגי של ספרי סדרת המוסד אינו מקביל לסדר שבו נכתבו בפועל, ועל כן, סדרת המוסד מתחילה דווקא באחד הספרים האחרונים שנכתבו בידי אסימוב, "בטרם המוסד", בו מופיעה לראשונה דמותו של המתמטיקאי הצעיר, הארי סלדון. סלדון, בן כוכב לכת נידח למדי, מזדמן לבירת האימפריה הגלקטית, טרנטור, כדי להרצות. הוא מופתע לגלות שקיסר האימפריה מעוניין במפגש עמו, אחרי ששמע שבהרצאה מתייחס סלדון לאפשרות יצירתו של מודל פסיכולוגי-מתמטי, פסיכוהיסטוריה, שיאפשר לנבא את העתיד בהסתברות גבוהה.
פגישה זו, ומפגש נוסף שמתרחש בעקבותיה עם איש המסתורין של החצר, יועצו של הקיסר, משנים את חיי סלדון, המקדיש את חייו מעתה ואילך ליצירתה של הפסיכוהיסטוריה.
"לקראת המוסד" הוא הספר השני בסדרה. גם הוא נכתב בשלב מאוחר בחיי אסימוב, בסוף שנות השמונים. ב"לקראת המוסד" מתוארים חייו של סלדון, הרצופים בטרגדיות רבות. אך אף על פי כן, הוא מצליח לפתח, בסיוע צוות עוזרים, את הפסיכוהיסטוריה. תחזיותיה של זו עגומות: האימפריה הגלקטית עומדת לפני התפוררות, שאחריה יבואו 30 אלף שנים של תוהו.
סלדון הוגה את רעיון הקמת ה"מוסדות". מוסד אחד שבו ירוכז הידע הטכנולוגי, ומוסד שני, נסתר מעין, שאנשיו יהיו בעלי ידע פסיכוהיסטורי ויוכלו לכוונן את התוכנית שתוביל להשבת הסדר ליקום בתוך אלף שנה בלבד.
"המוסד השמיימי" הוא אוסף סיפורים קצרים שנכתבו בשנות החמישים וקובצו לספר אחד, הראשון בטרילוגיה המקורית של המוסד. ספר זה מתאר את שנותיו הראשונות של המוסד, שהוקם בפינה נידחת של גלקסיית שביל החלב, ומטרתו הראשונית הרשמית הייתה צבירת ידע ורישומו באנציקלופדיה גלאקטיקה, במטרה למנוע את חשכת הבערות המאיימת לבוא.
ב"מוסד וקיסרות" מתואר העימות הבלתי נמנע בין המוסד, שכוחו הולך וגובר, לבין הקיסרות המתרסקת. מעימות זה יוצא ה"מוסד" כשידו על העליונה, אך סכנה חדשה וגדולה יותר מאיימת על התוכנית הפסיכוהיסטורית. "הפרד", דמות משונה ובעלת כוחות טלפתיים על טבעיים, מאיימת להשתלט על הגלקסיה כולה ולהמיט חורבן על מפעלו של סלדון.
בספר הבא, האחרון בטרילוגיה המקורית, "המוסד האחר", מתעמת המוסד השני, זה הנסתר מהעין, עם "הפרד", אך עימות זה מוציא את "המוסד האחר" מהערפל המסוכך ומסכן את עצם קיומו, ועלול להעמיד אותו במסלול התנגשות עם "המוסד" המקורי, שעליו מטרתו להגן.
ב-1981 יצא לאור ספר ההמשך, "פאתי המוסד" - העימות בין המוסד למוסד האחר בעיצומו, ולזירה מצטרפת ציוויליזציה מסוג חדש, גאיה, על-אורגניזם אחד המאגד כוכב לכת שלם על כל חלקיו - חי, דומם וצומח.
הספר האחרון של שביעיית המוסד, "המוסד והארץ", מתאר את מסעו הגורלי של גולן טרביז ומלוויו בעקבות כדור הארץ המקורי, כוכב המוצא של בני האדם, בתקווה שמציאתו תפתור בדרך כזו או אחרת את העימות שבין המוסד, המוסד האחר וגאיה, ותקבע לאיזה עתיד תפנה האנושות.
פסיכוהיסטוריה

מדע הפסיכוהיסטוריה תופס חלק חשוב ביקום של סדרת הספרים. פרי מחשבתו של אסימוב, זהו ענף במתמטיקה העוסק בתגובות הסטטיסטיות של קבוצת בני אדם גדולה כתגובה לגירויים מסוימים ותחת תנאים מסוימים, ולמעשה אמור לנבא תהליכים סוציולוגיים עתידיים. על פי הספרים, השתמש הארי סלדון בתאוריה הקינטית של הגזים כמודל לפיתוח הפסיכוהיסטוריה וקבע לה מספר חוקי יסוד והנחות:
אסור לאוכלוסייה שאת התנהגותה מנסים לחזות להיות מודעת לקיום הפסיכוהיסטוריה או לתחזיות שלה.
כבכל ענף העוסק בסטטיסטיקה, ככל שמספר הפרטים בו הוא עוסק גדול יותר, כך החיזוי יהיה מדויק יותר.
מסגרת הזמן לחיזוי צריכה להיות ארוכה, לפחות שלושה דורות.
בני אדם הם הגזע התבוני היחיד ביקום (הנחה סמויה, לא מוצהרת בפסיכוהיסטוריה).
תגובותיהם של בני האדם לגירויים יישארו קבועות וללא שינוי בסיסי של התרבות האנושית.
מוטיבים בולטים בספרים

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
כמה מרכיבים, האופייניים לכתיבתו של אסימוב בכלל, שזורים במיוחד בספרי "המוסד".
בדרך כלל ניתן לומר על הברקות אלה שהן מונעות אירוע טראגי, כמו מלחמה כוללת או הפיכה אלימה, שלמרות שנראה לחלוטין בלתי נמנע, הוא נפתר בצורה חלקה ועם פגיעה מינימלית אפשרית באנושות באשר היא.
אסימוב אינו מרבה להתעכב על הפן הטכנולוגי של העתיד. נוסף על החידושים הכרוכים בפסיכוהיסטוריה וביישומה מתוארות גם התקדמויות טכנולוגיות כמו נשקי אנרגיה, זיהוי דיבור, סימולציה תלת־ממדית, איכון גאוגרפי, ומכשירי עיקוב, אך אין הן מרכז העלילה. אורח החיים ותוחלת החיים אינם שונים בהרבה מבזמננו.
אסימוב נמנע מלהתייחס לקיומם של חייזרים. רק בסופה של סדרת המוסד זוכים החייזרים להופעה מרומזת למדי.
בספרים החדשים של הסדרה, אלו שנכתבו בשנות השמונים, ישנו ניסיון לשלב סדרות ספרים וספרים לרצף ההיסטורי של יקום "המוסד".
השילוב הרטרואקטיבי יצר כמה אי-התאמות וסתירות פנימיות.
אסימוב על הרקע לספרים

בריאיון לניו יורק טיימס[דרוש מקור][מפני ש...] סיפר אייזיק אסימוב שההשראה לתחילת כתיבת סיפורי המוסד באה מספרו של אדוארד גיבון, "שקיעתה ונפילתה של הקיסרות הרומאית" שאותו קרא פעמיים קודם לכן. הוא חשב ליישם את ההיסטוריה הרומאית בקנה מידה גדול ועל אימפריה גלקטית.
העורך שלו, ג'ון קמפבל, התלהב והציע לו שלא לבזבז רעיון פנומנלי שכזה על סיפור קצר, ועל כן השאיר אסימוב את הקצוות פתוחים בתום החלק הראשון של הסדרה.
ספרי המשך

אחרי מותו של אסימוב חוברו, ביוזמת משפחתו, כמה ספרים שנועדו להמשיך את סדרת המוסד במקום שבו הוא עצר, אולם לדעת רוב המעריצים, הם נופלים בהרבה מספרי המקור.
ניסיון אחר, מוצלח יותר, הוא "ידידי המוסד", אוסף סיפורים קצרים של מיטב סופרי המדע הבדיוני, המשלימים פערים וחללים שונים בהיסטוריה המוסדית כפי שתוארה במקור.
הספרים בעברית

הסדרה נחלה הצלחה בישראל והוצאה בכמה מהדורות.
בטרם המוסד, הוצאת כתר, 1988, בתרגומו של עמנואל לוטם
לקראת המוסד, כתר הוצאה לאור, 1993, בתרגומו של עמנואל לוטם
המוסד השמיימי, הוצאת מסדה, 1978 בתרגומו של עמוס גפן, הדפסה נוספת בהוצאת מודן, 1995
מוסד וקיסרות, הוצאת מסדה, 1978 בתרגומו של עמוס גפן, הדפסה נוספת בהוצאת מודן, 1995
המוסד האחר, הוצאת מסדה, 1978 בתרגומו של עמוס גפן, הדפסה נוספת בהוצאת מודן, 1995
פאתי המוסד, הוצאת מודן, 1995, בתרגומה של שפי פז
המוסד והארץ, הוצאת כתר, 1989, בתרגומו של עמנואל לוטם
עיבודים

בשנת 2021 תחת שירות ההזרמה אפל TV פלוס השיקה חברת אפל סדרת טלוויזיה בשם המוסד, סדרת הטלוויזיה אינה מבוססת על סדרת הספרים, אלא נכתבה בהשראת הדמויות והמקומות המתוארים בה.
העונה השנייה לסדרת הטלוויזיה עלתה ב-14 ביולי 2023.
הערות שוליים

↑  פרס הוגו (1966), באתר פרס הוגו (באנגלית)
↑  Foundation (TV Series 2021–) - Episode list - IMDb (באנגלית אמריקאית), נבדק ב-2023-08-12
↑  (ביקורת אלי אשד יקום תרבות–) - ביקורת - IMDb
| --- | --- |
בקרת זהויות :  LCCN: n94061521  VIAF: 180321838   WorldCat (עם VIAF): 180321838 
עטיפת מהדורת הספר האחרונה של "המוסד האחר", בגרסה האנגלית
סם סטרייק

| --- | --- |

 לידה:  18 בינואר 1994 (בן 31) סאות'אנד-און-סי, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2013 
 פרופיל ב-IMDb
 
סמואל הארי סטרייק (באנגלית: Samuel Harry Strike נולד ב-18 בינואר 1994) הוא שחקן קולנוע וטלוויזיה אנגלי.
ביוגרפיה

סטרייק נולד בינואר 1994 בסאות'אנד-און-סי, אסקס. הוא כיכב בסדרת הטלוויזיה "MI High" בהפקת ערוץ CBBC, בתור דן מורגן בין השנים 2013–2014. בשנת 2014, שיחק סטרייק בתפקיד אורח בפרק השני בסדרת הקומדיה "Give Out Girls" בתור נער 15 בשם לוק, שאיתו מרילין יוצאת. סטרייק נבחר למקום ה-11 ברשימת הגברים הכי לוהטים לשנת 2014 בהצבעת מעריצים שנוהלה על ידי sugarscape.com.
ביוגרפיה > איסאנדרס (2013–2014)

בשנת 2013, סטרייק לוהק לגלם את ג'וני קרטר באופרת הסבון "איסטאנדרס" המשודרת ב-BBC. דמותו של סטרייק הוצגה כחלק ממשפחת קרטר. הוא בנם של מייק קרטר ( דני דייר) ולינדה קרטר (קלי ברייט). הוא הופיע לראשונה בסדרה ב-26 בדצמבר 2013.
דמותו של ג'וני זכתה לשבחי הביקורת, במיוחד הסצנות שבהן ג'וני יצא מהארון בפני אביו. גם הביצועים הרגישים של סטרייק וגם של דייר במהלך הסצנה הזו זכו לשבחים. בסרטון מקוון באתר הרשמי, סטרייק אמר כי: "דני דייר והוא קיבלו מכתבים של אנשים שהודו להם שעזרנו להם לצאת מהארון, וזה היה שווה את זה".
ב-14 בנובמבר 2014, סטרייק הודיע כי הוא עוזב את הסדרה ושהוא כבר צילם את הסצנות האחרונות שלו. דמותו עזבה ב-23 בדצמבר 2014  אך הופיעה בהופעה מיוחדת בפרק ב-25 בדצמבר.
לאחר עזיבתו של סטרייק, המפיק הראשי של "איסטאנדרס", דומיניק טרדוול-קולינס, אמר כי אין לו תוכניות לעצב מחדש את דמותו של ג'וני וכי "הדלת פתוחה בפניו לחזור". הוא גם הוסיף כי הוא "מקווה שסם יחזור". עם זאת, בפברואר 2016 הוכרז שהדמות תלוהק מחדש לשחקן חדש, כאשר השחקן טד ריילי קיבל את התפקיד באפריל.
ביוגרפיה > 2015-הווה

סטרייק לוהק לסרט דרמת הפשע "Bonded by Blood 2", שיצא לאקרנים ב-2 בינואר 2017.
הוא כיכב בסרט הפריקוול של פני עור: המנסרים מטקסס 3, "Leatherface", לצד סטיבן דורף. הסרט מתאר מתבגר, הבורח מבית חולים לחולי נפש עם שלושה אסירים נוספים. הוא נכתב על ידי סת' מ. שרווד ובוים על ידי ג'וליאן מורי ואלכסנדר בסטילו. הצילומים החלו ב-18 במאי 2015 בבולגריה  והסתיימו ב-19 ביוני 2015. שנה לאחר מכן סטרייק כיכב בסדרת הטלוויזיה עדות אילמת, והחל להצטלם לסרט "Monster Party" משנת 2017. סטרייק זכה להצלחה בטלוויזיה האמריקאית כמעט מיד, עם תפקידי אורח בסדרות "טיימלס" ו"מיינד האנטר". הוא גילם את הטלפת ת'יל בסדרת המדע הבדיוני "Nightflyers".
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2013–2014 | MI High  | דניאל "דן" מורגן/ בילי | צוות שחקנים ראשי: עונות 6–7 (26 פרקים) |
| 2013–2014 | איסטאנדרס  | ג'וני קרטר | 122 פרקים |
| 2015 | The Dog Ate My Homework | חבר פאנל | עונה 2, פרק 7 |
| 2014 | Give Out Girls | לוק | עונה 1, פרק 2 "הילד הלוהט" |
| 2016 | עדות אילמת  | דייוויד המילטון | עונה 19, פרק 1 ו-2 "אחרי הנפילה: חלק 1/חלק 2" |
| 2016 | טיימלס  | קלייד בארו | פרק: "הנסיעה האחרונה של בוני וקלייד" |
| 2017 | מיינד האנטר | מונטי ריסל | פרק 4 |
| 2018 | טיסני לילה | תאיל |  |
| 2020 | FBI: המבוקשים ביותר | רוני לי בישופ | עונה 1, פרק 8 "טורפים" |
| 2020 | When the Streetlights Go On | קספר טייטום | תפקיד חוזר |
| 2020 | המגדל האפל | רונלד דשיין |  |
פילמוגרפיה > קולנוע

| שנה | כותרת | תפקיד |
| --- | --- | --- |
| 2010 | תפרים (סרט סטודנטים) | דמות ראשית |
| 2017 | Bonded by Blood 2 | דין בושל |
| 2017 | Leatherface | ג'דידיה סוייר/ג'קסון/עור |
| 2018 | Monster Party | קספר |
| 2019 | The Wisdom Tooth | דאש גרין |
| 2022 | Helvellyn Edge |  |
| 2023 | הבחורים בסירה |  |
| TBA | כנופיית דאגרטי | ריאן דאגרטי |
| TBA | Westhampton | ג'יי |
פילמוגרפיה > תיאטרון

| שנה | כותרת | תפקיד |
| --- | --- | --- |
| 2009–2010 | ישו כוכב עליון | יהודה |
פילמוגרפיה > באינטרנט

| שנה | כותרת | תפקיד | הערות |
| --- | --- | --- | --- |
| 2014 | על סט עם. . . סם סטרייק  | עצמו | מיני סדרת אינטרנט |
פרסים ומועמדויות

| שָׁנָה | פרס | קטגוריה | עֲבוֹדָה | תוֹצָאָה |
| --- | --- | --- | --- | --- |
| 2014 | פרסי אופרות הסבון הבריטיות | סצנה מרהיבה של השנה (ג'וני יוצא מהארון בפני מייק, עם דני דייר) | איסטאנדרס | זכייה |
| 2014 | פרס Attitude | פרס להכרה במדיה (ג'וני יוצא מהארון בפני מייק, עם דני דייר) | איסטאנדרס | זכייה |
הערות שוליים

↑  Martin, William (27 בדצמבר 2012). "Sam Strike ('MI High') interview". cultbox.co.uk. נבדק ב-17 בספטמבר 2017. {{cite web}}:  (עזרה)
↑  Eames, Tom (21 באוקטובר 2014). "EastEnders' Sam Strike joins Diana Vickers in Give Out Girls". דיגיטל ספיי. נבדק ב-17 בספטמבר 2017. {{cite web}}:  (עזרה)
↑  "SUGARSCAPE'S HOTTEST LADS 2014: THE RESULTS". sugarscape.com. אורכב מ-המקור ב-26 בנובמבר 2015. נבדק ב-17 בספטמבר 2017. {{cite web}}:  (עזרה)
↑  Kilkelly, Daniel (14 בפברואר 2014). "EastEnders' Sam Strike proud of Johnny Carter plot reaction". דיגיטל ספיי. נבדק ב-17 בספטמבר 2017. {{cite web}}:  (עזרה)
↑  "On set with... Sam Strike". BBC Online. 14 בפברואר 2014. נבדק ב-17 בספטמבר 2017. {{cite web}}:  (עזרה)
↑  Strike, Sam [@SamStrike] (14 בנובמבר 2014). "Thanks for all the love this year guys. Means the world. Decided to bow out. couldn't have done it without you all . thanks" (Tweet). נבדק ב-17 בספטמבר 2017 – via Twitter. {{cite web}}:  (עזרה)
↑  Kilkelly, Daniel (5 בדצמבר 2014). "EastEnders: 4981: 2014-12-23". דיגיטל ספיי. נבדק ב-17 בספטמבר 2017. {{cite web}}:  (עזרה)
↑  Kilkelly, Daniel (22 בדצמבר 2014). "EastEnders boss: 'Door wide open for Sam Strike return'". דיגיטל ספיי. נבדק ב-17 בספטמבר 2017. {{cite web}}:  (עזרה)
↑  Brown, David (6 בפברואר 2016). "EastEnders to recast the role of Johnny Carter". Radio Times. נבדק ב-6 בפברואר 2016. {{cite news}}:  (עזרה)
↑  "BONDED BY BLOOD 2 (2017)". directorgreghall.com. נבדק ב-13 בינואר 2017. {{cite web}}:  (עזרה)
↑  Have the “INSIDE” Duo Found Their “LEATHERFACE”?
↑  Young Leatherface Found for Prequel?
↑  "Leatherface". upcominghorrormovies.com. 9 בינואר 2013. נבדק ב-17 בספטמבר 2017. {{cite web}}:  (עזרה)
↑  "George R. R. Martin's 'Nightflyers' Scores Series Order at Syfy, Sets Cast". 4 בינואר 2018. {{cite web}}:  (עזרה)
↑  Martin, William (16 באוגוסט 2013). "'MI High' to return for Series 7 in 2014". cultbox.co.uk. נבדק ב-30 באפריל 2014. {{cite web}}:  (עזרה)
↑  "Johnny Carter". BBC. נבדק ב-28 במרץ 2014. {{cite web}}:  (עזרה)
↑  Love, Ryan (14 באפריל 2015). "Ex-EastEnders actor Sam Strike to guest star in new Silent Witness". דיגיטל ספיי. נבדק ב-17 בספטמבר 2017. {{cite web}}:  (עזרה)
↑  Li, Shirley (27 באוקטובר 2016). "Timeless to feature Bonnie and Clyde, casts criminal couple". ew.com. נבדק ב-17 בספטמבר 2017. {{cite web}}:  (עזרה)
↑  "Sam Strike – Mandy Actors". actors.mandy.com. נבדק ב-2 במרץ 2016. {{cite web}}:  (עזרה)
↑  "On set with... Sam Strike". BBC. 14 בפברואר 2014. נבדק ב-28 במרץ 2014. {{cite web}}:  (עזרה)
קראסנה

| --- | --- |

 מדינה:  בלארוס בלארוס
 וובלסט:  מינסק (מחוז) מינסק
 ראיון:  מלדזייצ'נה
 גובה:  184 מטרים
 אוכלוסייה:  ‏
  ‑ בכפר:  2,769 (2019)
 קואורדינטות:  52°14′N 27°5′E﻿ / ﻿52.233°N 27.083°E﻿ / 52.233; 27.083
 אזור זמן:  UTC+3
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהקראסנה(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהקראסנה(למפת מחוז מינסק רגילה) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאקראסנה(למפת מחוז מינסק מוגדלת) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאקראסנה  he tabBackground:;tabBorder:#aaa;defaultTab:0;
קראסנה (בבלארוסית: Краснае, קראסנאיה; בפולנית: Krasne nad Uszą, קראסנה נאד אושון, "קראסנה על האושה"; ביידיש: קראַסנע) הוא כפר במחוז מינסק שבבלארוס, על גדת נהר אושה (Usza), בו התקיימה עד השואה קהילה יהודית.
תולדות היישוב

היישוב נזכר לראשונה במאה ה-15, ובשנת 1486 הוענקו לו זכויות עיר. בתחילת המאה ה-16 הפכה העיירה לבירת מחוז.
בחלוקת פולין בשנת 1793 נכללה העיירה בתחום האימפריה הרוסית, ובהתאם להסכם ריגה משנת 1921 נכללה בתחום הרפובליקה הפולנית השנייה. בשנת 1954, עת היה בשליטת ברית המועצות, הושב היישוב למעמד כפרי.
יהודי קראסנה

בשנת 1897 נמנו ביישוב 573 יהודים. בין מלחמות העולם התגוררו בו כ-320 יהודים, והתקיימה בו פעילות של המפלגות הציוניות ושל אגודת ישראל, תוך קיום בית ספר עברי. פעילות זו נאסרה עם כיבוש האזור בידי הסובייטים בספטמבר 1939.
בסוף יוני 1941, תחילת מבצע ברברוסה, נכבש היישוב בידי הגרמנים, ועד מהרה הוטלו על יהודיו גזירות שונות, ובהן חובת ענידת טלאי צהוב, הגבלות תנועה וגיוס לעבודות כפייה. בתחילת אוגוסט 1941 רוכזו יהודי היישוב בגטו מגודר שהוקם בו, אליו הועברו באביב 1942 אלפים מיהודי הסביבה. בשל הצפיפות הרבה, שוכנו כמה אלפים מיהודי הגטו במחנה עבודה שהוקם מחוץ ליישוב. בקיץ 1942 הצליחו להימלט מהגטו ומהמחנה כ-100 יהודים, אשר הצטרפו ליחידות פרטיזנים ביערות הסביבה.
בתחילת מרץ 1943 ריכזו הגרמנים את כל יושבי הגטו שביישוב באורווה, ושרפו אותם חיים. את האסירים שנותרו במחנה העבודה הסמוך רצחו הגרמנים בין ה-19 ל-21 במרץ 1943.
אנדרטה לזכר קורבנות קראסנה.
אברהם דוב דובזעוויץ

אברהם דוב דובזעוויץ (ה'תר"ד, 1843 פינסק – 14 בינואר 1900, ניו יורק) היה מאנשי תנועת ההשכלה היהודית.
תולדות חייו

דובזעוויץ נולד בפינסק שהייתה בית יוצר לאנשי ההשכלה.
בשנות ה-60 של המאה ה-19 התגורר ביקטרינוסלב בה לימד עברית. בשנת תרל"א (1870) הוציא דובזעוויץ את "ספר המצרף" על אגדות חז"ל, בו בקש להראות את ההגיון באגדות חז"ל והתאמתם לפשט הכתובים. במהלך שנות ה-70 של המאה ה-19 עבר דובזעוויץ להתגורר בקייב. בשנות ה-80 של המאה ה-19 חקר את הנוסח השומרוני של התורה. בשנת 1890 הוציא לאור את הספר "לא דובים ולא יער" שיצא להגנתו של אליעזר צבי צווייפל נגד ביקורתו של משה אהרן שצקס.
בסוף 1890 ביקר בווינה וממנה המשיך לניו יורק: הודות לסיוע כספי שקיבל מאלעזר שולמאן מקייב ובה קיווה למצוא לעצמו פרנסה בכבוד. בשנת 1894 ניסה להקים בית ספר עברי יחד עם המשורר דוליצקי. הוא היה חבר בחברת מפיצי ספרות ישראל באמעריקא, שבין ראשיו היו יהודה דוד אייזנשטיין וכתריאל צבי שרהזון, והוא מוזכר כאחד העורכים בגיליון הראשון של הירחון נר המערבי.
דובזעוויץ היה פעיל בתנועה הציונית. הוא נפטר ב-14 בינואר 1900 והניח אחריו את אשתו שרה לבית טיקוצקי ושישה יתומים. ידידיו אספו כסף למען אלמנתו וילדיו.
המשורר מנחם מנדל דוליצקי כתב שיר לחקוק על מצבתו:
הערות שוליים

↑  פינסק, עברי אנכי, 10 במאי 1872
↑  עקאטערינאסלאוו, הכרמל, 27 בינואר 1865
↑  בשורת ספרים, המגיד, 28 בדצמבר 1870
↑  מכתב גלוי, המליץ, 11 בדצמבר 1878
מקיוב, המגיד, 15 ביוני 1880
↑  עוללות שומרון, העברי, 11 באפריל 1892
↑  לא דובים ולא יער, המליץ, 6 בנובמבר 1890
↑  משפט ספר, המגיד, 5 במרץ 1891
↑  וויען, המגיד, 7 בינואר 1891
↑  ראו בסוף מכתב זה: משפטיך תהום רבה, הפסגה, 24 ביוני 1892; המשך
↑  ישראל נחום דארעווסקי, חנינת היובל של הסופר החכם ר' אלעזר שולמאן בקייב, הצפירה, 1 במאי 1901
↑  הסוף, העברי, 9 באוקטובר 1893
↑  תקות ישראל, העברי, 8 ביולי 1894
↑  ראשי חברת מפיצי ספרת ישראל באמעריקא, נר המערבי, 1 בינואר 1895
↑  בארצנו, הפסגה, 29 באוקטובר 1897
↑  פילדלפיא, המליץ, 1 בפברואר 1900
↑  American Zionist News, The Jewish Voice, February 1900
↑  מכתבים מקנדה, המליץ, 15 בדצמבר 1903
↑  מ.מ. דאליצקי, מצבת א"ד דובזעוויץ, המודיע לחדשים, 1 באוקטובר 1900